राष्ट्रीय रक्षा अकादमी में रह चुके रक्षा मामलों के जानकार और सोसाइटी फॉर पॉलिसी स्टडीज के निदेशक सी. उदय भास्कर ने कहते हैं, "पिछले कुछ दिनों में भारतीय जनता पार्टी (भाजपा) तथा विपक्ष के बीच जिस तरह तू-तू,मैं-मैं हुई है, उसे टाला जा सकता था। कश्मीर मामले की संवेदनशीलता को देखते हुए सरकार और फौज को कश्मीर में हो रही कार्रवाई को इतने वृहद पैमाने पर सार्वजनिक करने की कोई जरूरत नहीं थी। फौज ने पहले भी कार्रवाई की है। तब हम इसका इतना राजनीतिकरण नहीं करते थे, जितना अब दिखाई दे रहा है। ऐसा नहीं होना चाहिए।"